**#EuroscolaRO2018**

**„REABILITAREA, MODERNIZAREA ŞI ECHIPAREA AMBULATORIULUI SPITALULUI JUDEŢEAN DE URGENŢĂ TÂRGU-JIU”**

Unitatea Administrativ Teritorială - Județul Gorj, prin Consiliul Județean Gorj, a implementat proiectul ***„Reabilitarea, modernizarea şi echiparea Ambulatoriului Spitalului Judeţean de Urgenţă Târgu-Jiu”,***în baza Contractului de finanţare nr. 1222 din data de 23.02.2011, încheiat între Unitatea Administrativ Teritorială – Județul Gorj și Ministerul Dezvoltării Regionale și Administrației Publice, în calitate de Autoritate de Management, prin Agenția pentru Dezvoltare Regională Sud-Vest Oltenia în calitate de Organism Intermediar.

Motivația alegerii acestui proiect de a fi promovat de către echipa Eurocola 2018 de la C.N. T. Vladimirescu, Tg-Jiu a fost aceea că însuși noi știam prea puțin despre acest serviciu adiacent Spitalului Județean Gorj și Spitalului de Urgențe și despre faptul că, modernizate, cabinetele medicale oferă servicii mult mai rapide și de calitate atunci când pacienții nu sunt în stare de urgență și nici nu doresc spitalizare.

Am făcut o vizită la Ambulatoriul Spitalului Judeţean de Urgenţă Târgu-Jiu și ne-am dorit ca în rândul cetățenilor din comunitatea noastră să se știe mai mult despre condițiile și serviciile medicale de care pot beneficia aici.

Proiectul ***„Reabilitarea, Modernizarea şi Echiparea Ambulatoriului Spitalului Judeţean de Urgenţă Târgu-Jiu”*** a fost finanțat în cadrul Programului Operaţional Regional 2007-2013, Axa Prioritară 3 – Îmbunătățirea infrastructurii sociale, Domeniul major de intervenție 3.1 – Reabilitarea/modernizarea/echiparea infrastructurii serviciilor de sănătate, cu scopul de a îmbunătăţi calitatea serviciilor medicale oferite în cadrul Ambulatoriului Spitalului Judeţean de Urgenţă, prin eficientizarea fluxurilor sanitare specifice ca urmare a asigurării unor condiţii termice, de ventilaţie, sanitare, de circulaţie şi evacuare, corespunzătoare activităţilor medicale.

**Valoarea totală a proiectului**, în urma finalizării activităților, a fost în sumă de: 14.919.971,89 lei cu TVA, din care:

* cheltuieli eligibile – 10.922.622,32 lei;
* cheltuieli neeligibile - 1.135.466,06 lei;
* TVA – 2.861.883,51 lei;
* finanţare nerambursabilă - 10.708.453,25 lei.

**Obiectivul general** al proiectului a vizat îmbunătăţirea calităţii infrastructurii serviciilor de asistenţă medicală şi ridicarea acestora la standarde europene în cadrul Ambulatoriului Spitalului Judeţean de Urgenţă Târgu-Jiu, cu impact direct asupra calităţii serviciilor medicale oferite de către acestea şi asigurarea unui acces egal al cetăţenilor la serviciile de sănătate.

**Obiectivele specifice** ale proiectului au vizat:

• reabilitarea, modernizarea şi echiparea Ambulatoriului Spitalului Judeţean de Urgenţă Târgu-Jiu;

• îmbunătăţirea calităţii serviciilor medicale oferite în cadrul Ambulatoriului Spitalului Judeţean de Urgenţă Târgu Jiu;

• creşterea gradului de confort al pacienţilor atât în perioadele caniculare, cât şi în cazul unor temperaturi exterioare scăzute;

• mărirea gradului de igienă şi a controlului microbian, prin asigurarea unei termoizolaţii şi ventilaţii eficiente;

• creşterea gradului de protecţie la incendii;

• asigurarea accesibilităţii persoanelor cu handicap prin crearea de facilităţi şi respectarea exigenţelor specifice persoanelor cu dizabilităţi;

• optimizarea cheltuielilor cu utilităţile, ca urmare a scăderii consumurilor de energie electrică şi termică, şi reducerea substanţială a cheltuielilor cu reparaţiile şi întreţinerea curentă a clădirii ambulatoriului;

• respectarea normativelor în vigoare privind siguranţa în exploatare, conservarea energiei, securitatea la incendii şi egalitatea de şanse.

În perioada de valabilitate a contractului de lucrări și furnizare dotări, au fost finalizate toate categoriile de lucrări, precum:

* Montare structură metalică copertină scară subsol;
* Montare uși metalice subsol, parter și etaj;
* Montare ferestre PVC subsol, parter și etaj;
* Montare glafuri tablă ferestre exterior;
* Montare plase insecte ferestre;
* Montare grilaje metalice ferestre parter;
* Aplicare tencuială decorativă pe soclu;
* Execuție scară intrare incintă spital – montare granit;
* Turnare trotuare și drum acces incintă;
* Execuție rampă persoane cu dizabilități;
* Montare gresie și faianță grupuri sanitare, casa scării, cabinete;
* Aplicare tencuieli subțiri cu plasă de fibră de sticlă;
* Aplicare strat glet masă de șpaclu pereți și tavane;
* Realizare pereți despărțitori de gips-carton și zidărie;
* Turnare șapă autonivelantă interioare;
* Montare covor linoleum;
* Modernizarea instalațiilor termice, electrice și sanitare;
* Montare echipamente termice climatizare;
* Montare mașini, utilaje și instalații pentru ocrotirea sănătății;
* Montare mobilier specific dotării infrastructurii de sănătate.

**Grup ţintă / Beneficiarii direcţi:**

- pacienții ambulatoriului (cetățenii județului Gorj);

- personalul medical şi auxiliar al ambulatoriului.

**Beneficiari indirecţi:**

- Comunitatea locală din Municipiul Târgu Jiu;

- Consiliul Judeţean Gorj, în calitate de proprietar al infrastructurii sociale, reabilitate şi amenajate;

- Unităţile deconcentrate implicate şi interesate de îmbunătăţirea serviciilor medicale şi de îngrijire din judeţ – Autoritatea de Sănătate Publică, Casa de Asigurări de Sănătate a judeţului Gorj, Casa Judeţeană de Pensii;

- specialişti implicaţi şi interesaţi de dezvoltarea şi gestionarea infrastructurii sociale din judeţ;

- alţi actori sociali implicaţi în dezvoltarea comunitară şi reformarea sistemului (medici, farmacişti etc.);

- membrii echipei de implementare a proiectului, care au dobândit noi competenţe în implementarea de proiecte finanţate prin fonduri structurale și de coeziune.

Pe lângă reabilitarea propriu-zisă a clădirii, un aspect semnificativ în cadrul proiectului este reprezentat de dotarea cabinetelor medicale cu mobilier şi echipamente specifice infrastructurii serviciilor de sănătate. Dintre acestea putem amintim: echo doppler vascular cu sonda pentru vase cerebrale, electromielograf, electroencefalograf, ecograf oftalmo, doppler vascular periferic, ecocardiograf cu doppler color, ecograf 3D, histeroscop 3Dm, electrocardiograf, spirograf etc.

Dotarea cabinetelor cu mobilier şi aparatură medicală performantă a dus la oferirea de noi servicii medicale, în specialităţile existente, la creşterea adresabilităţii pacienţilor şi creşterea calităţii actului medical în cabinetele ambulatoriului, atât printr-un diagnostic mai precis și mai rapid, cât și prin diversificarea procedurilor de recuperare, reducerea timpului de recuperare și reintrarea mai rapidă a pacienților în activitatea normală.